# Doctor Brants Narrenschiff/Von Aberglauben

| « Von bösen Weibern | Sebastian Brant Doctor Brants Narrenschiff | Aller Länder Kunde » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[83v]
Vil abergloub man yetz erdicht Was künfftig man an den sternen sycht Eyn yeder narr sich dar vff richt
Der ist eyn narr der me verheißt Dann er jn sym vermo$^e$gen weysßt Oder dann er zu$^o$ tu$^o$n hat mu$^o$t Verheissen ist den artzet gu$^o$t
[84r]
Aber eyn narr verheisßt ein tag
Me / dann all welt geleysten mag
Vff künfftig ding man yetz vast lendt Was das gestyrn vnd firmmaent Vnd der planeten louff vnß sag
Oder gott jnn sym rott anschlag
Vnd meinent / das man wissen so$^e$ll Als das gott mit vnß würcken wo$^e$ll Als ob das gstyrn eyn notdurfft bring Vnd jm noch mu$^e$ßten gan all ding
Vnd gott nitt herr vnd meyster wer
Der eyns licht macht das ander schwa$^e$r Vnd laßt das vil Saturnus kindt Dannacht gerecht / frumm / heylig syndt Dar gegen Sunn / vnd Jupiter
Hant kind die nit syndt boßheyt la$^e$r
Eym kristen menschen nit zu$^o$ stat Das er mit heyden kunst vmb gat Vnd merck vff der planeten louff Oder diser tag sy gu$^o$t zu$^o$m kouff /
Zu$^o$ buwen / krieg / machung der ee /
Zu$^o$ früntschafft / vnd des glichen me All vnser wort / werck / tu$^o$n vnd lon Vß gott / jnn gott / alleyn sol gon Dar vmb gloubt der nit recht jnn got /
Der vff das gestyrn solch glouben hat
Das ein stund / monet / tag vnd jor So glücklich sy / das man dar vor Vnd nach / sol grosß anfohen nüt Wann es nit gschicht die selbe zyt
[84v]
Das es dann nim geschehen mag
Dann es sy ein verworffen tag / Vnd wer nit ettwas nüwes hat Vnd vmb das nüw jor syngen gat / Vnd gryen tann riß steckt jn syn huß
Der meint er leb das jor nit vß
Als die Egyptier hielten vor / Des glichen zu$^o$ dem nuwen jor Wem man nit ettwas schencken du$^o$t Der meynt das gantz jor werd nit gu$^o$t /
Vnd des glich vngloub allerley
Myt worsagen / vnd vogelgschrey Mitt caracter / sa$^e$gen / treümerbu$^o$ch
Vnd das man by dem monschyn su$^o$ch Oder der schwartzen kunst noch stell
Nüt ist das man nit wissen well
So yeder schwu$^e$r / es fa$^e$lt jm nit
So fa$^e$lt es vmb eyn buren schrytt Nitt das der sternen louff alleyn Sie sagen / jo eyn yedes kleyn
Vnd aller mynst jm fliegen hirn
Will man yetz sagen vsß dem gestirn Vnd was man reden / rotten werd
Wie der werd glück han / was geberd / Was willen / zu$^o$ fall der kranckheit
Fra$^e$uelich man vß dem gstirn yetz seit /
Inn narrheyt ist all welt ertoubt Eim yeden narren man yetz gloubt
Vil practick vnd wissagend kunst Gatt yetz vast vß der trucker gunst
[85r]
Die druckent alles das man bringt
Was man von schanden sagt vnd singt Das gatt nu$^o$n als on stroff do hyn Die welt die will betrogen syn / Wann man solch kunst yetz trib vnd lert
Vnd das nit jnn vil boßheyt kert
Oder sunst bra$^e$cht schad der sel / Als Moyses kund vnd Daniel / So wer es nit eyn bo$^e$ße kunst Jo wer sie würdig ru$^o$ms vnd gunst
Aber man wissagt mir / das vieh sterb
Oder wie korn vnd wyn verderb Oder wann es schnyg oder reg Wann es scho$^e$n sy / der wynt weg Buren frogen noch solcher gschrifft
Dann es jn zu$^o$ gewyn antrifft
Das sie korn / hyndersich vnd wyn Haltten / biß es werd dürer syn
Do Abraham laß solche bu$^o$ch Vnd jn Chaldea sternen su$^o$cht
Was er der gsieht vnd trostes an
Die jm gott sandt jn Chanaan
Dann es ist eyn lychtferikeyt Wo man von solchen dingen seyt Als ob man gott wolt zwyngen mitt
Das es mu$^o$st syn / vnd anders nitt
Gotts lieb verloschen ist vnd gunst Des su$^o$cht man yetz des tu$^e$fels kunst Do Saul der künig was verlan Von gott / ru$^o$fft er den tüfel an